Universitas Catholica Lovaniensis (KU Leuven)

Universitas Catholica Lovaniensis (Batave KU Leuven) est pars batavophonae Universitatis Catholicae Lovaniensis anno 1968 in duas universitates divisae. Universitas pristina condita est anno 1834 ab episcopis catholicis Belgicis cum licentia papae Gregorii XVI data per breve diei 13 Decembris 1833Vide verba brevis in pagina Universitas Catholica Lovaniensis. in urbe Mechliniae et postea anno 1835 migravit in urbem Lovanium, in qua pars batavophona nunc semper sedem suam habet. (De origine, fundatione et historia universitatis annis ab 1835 ad 1968, vide hanc paginam.)

Katholieke Universiteit Leuven nomen legitimum Batavum ab anno 1930 (quo primum Nederlandica lingua facta est secunda lingua universitatis), quo vocatur pars Nederlandica Universitatis Catholicae Lovaniensis erat et nomen partis batavophonae manet.

Anno 1968, pars Francogallice loquentium huius universitatis a novis legibus linguisticis expulsorum Novum Lovanium et Bruxellas migrare coacta est.

 Sigillum 
Sigillum universitatis generis neogothici anno 1909 creatum ab hoc anno varias mutationes habuit. Tempore quo creatum est, anno 1909 non inerant numeri anni 1425, sed ab anno 1968 additus est numerus MCCCCXXV litteris romanis conscriptus. Ab anno 1993 tandem hic numerus conscribitur numeris arabicis 1425, quod falsum est quia nihil commune habet cum prisca Universitate Lovanii condita a Duce Brabantiae et magistratu civili urbis Lovaniensis.

 Notae 

 Bibliotheca Universitaria Lovaniensis
 Collegium Trilingue
 Index rectorum Studii Generalis Lovaniensis
 Studium generale Lovaniense
 Universitas catholica Mechliniensis
 Universitas Catholica Lovaniensis
 Universitas Catholica Lovaniensis (UCL)
 Universitas publica Lovaniensis
 Universitates studiorum Lovanienses
 Michael Woitrin

Categoria:Constituta 1834
Categoria:Scholae superiores Lovanienses
Categoria:Universitas Catholica Lovaniensis
Categoria:Universitates Belgicae